laion/Wikipedia-Exotic huggingface dataset:
Ahvide planeet (film 2001)

"Ahvide planeet" (inglise Planet of the Apes) on 2001. aastal linastunud Ameerika Ühendriikide film, mille lavastas Tim Burton. Ulmefilm räägib astronaudist, kes leiab planeedi, kus inimesed on orjastatud ahvide poolt. Linateos põhineb 1968. aasta samanimelisel versioonil. Filmi aluseks on Pierre Boulle'i romaan "Ahvide planeet". Mark Wahlberg – Capt. Leo Davidson Tim Roth – Gen. Thade Helena Bonham Carter – Ari Michael Clarke Duncan – Col. Attar Paul Giamatti – Limbo Estella Warren – Daena Cary-Hiroyuki Tagawa – Krull Kris Kristofferson – Karubi Planet of the Apes (2001). Box Office Mojo
Dienstag aus Licht

"Dienstag aus Licht" on Karlheinz Stockhauseni ooper. See kuulub suurvormi "Licht", mis koosneb kokku seitsmest ooperist: "Montag aus Licht", "Dienstag aus Licht", "Mittwoch aus Licht", "Donnerstag aus Licht", "Freitag aus Licht", "Samstag aus Licht" ja "Sonntag aus Licht". "Dienstag aus Licht" koosneb kahest osast ja algab eelmänguga "Dienstags-Gruß". Ooperi lõpetab teise osa koosseisus olev pala "Synthy-Fou". Esimene osa (Der Jahreslauf) koosneb neljast sektsioonist (Versuchung-Anfeuerung 1-4), mille avab ja lõpetab protsessioon. Teise osa (Invasion-Explosion mit Abshield) avamäng (Signale zur Invasion) kuulub elektroonilistest ja sünteesitud helidest oktofoonilises tehnikas salvestatud partii "Oktophonie", mis kantakse ette koos orkestriga. "Oktophonie" on ettekandele jõudnud ka ilma saateta iseseisva teosena. Eestis pole "Dienstag aus Licht" teadaolevalt avalikule ettekandele jõudnud. Texte zur Musik Band 8, Stockhausen-Verlag, Kürten 1998 Octophony: Electronic Music from Tuesday from Light. Author(s): Karlheinz Stockhausen and Jerome Kohl. Source: Perspectives of New Music, Vol. 31, No. 2 (Summer, 1993), pp. 150-170
One Liberty Plaza

One Liberty Plaza (varem U.S. Steel Building) on modernne New Yorgis Broadway ääres asuv pilvelõhkuja. Kõrghoonel on 54 korrust ja see on 226 meetrit kõrge. Ehitis valmis 1973. aastal. Enne seda asusid samas kohas Singer Building ja City Investing Building.  One Liberty Plaza – pildid, videod ja helifailid Wikimedia Commonsis
Käik (male)

Käiguks nimetatakse malendi lahkumist seniselt väljalt ühele reeglitega lubatud väljadest. Erandina lahkuvad ühe käigu(vangerduse) jooksul oma senistelt kohtadelt kuningas ja vanker.
Bebrusai

Bebrusai on järv Leedus Molėtai rajoonis. Järv asub Molėtai linnast viis kilomeetrit kagus ja kuulub Nemunase vesikonda. Järve kaldad on enamasti madalad ja soostunud, ent idakallas on kõrge (20-25 m). Järve kallastel asuvad mitmed metsad. Järves on kaks saart pindaladega 0,3 ja 0,18 ha. Väljavooluks on Bebrusai jõgi. Järve kallastel asuvad Bebrusai, Ažuožeriai, Pabebrusė, Kirneilė, Kaulakiai, Jauros II, Ščiūriškiai ja Zamokėliai külad. Kaldajoone pikkus on 19,25 kilomeetrit. Kaladest elavad järves viidikas, linask, haug, latikas, ahven, rääbis, kiisk, särg, koger, luts, säga ja roosärg. Järve nimi on tuleneb tüvest bebras, mis tähendab kobrast. Aleksas Garunkštis. Bebrusai. Tarybų Lietuvos enciklopedija, Kd. 1 (A-Grūdas). – Vilnius: Vyriausioji enciklopedijų redakcija, 1985. 228lk. Aleksandras Vanagas. Lietuvių hidronimų etimologinis žodynas. 60 lk. – Vilnius: Mokslas, 1981
Ussuriisk

Ussuriisk on linn Venemaal Primorje krais, Ussuriiski rajooni keskus. Linn asub Vladivostokist 111 km põhja pool (maanteed mööda) Razdolnaja, Komarovka ja Rakovka jõe liitumiskohas. Ussuriisk rajati 1866. aastal Nikolskoje külana. 1898. aastal sai linnaõigused. 1917–1926 oli linna nimi Nikolsk, seejärel 1935. aastani Nikolsk-Ussuriiski. 1935–1957 kandis Kliment Vorošilovi järgi nime Vorošilov. Linn on tähtis raudteesõlm Siberi raudteel. Seal asub veduriremonditehas, toiduainetetööstuse, masinatööstuse ja muid ettevõtteid. Alevis on parasvöötme mussoonkliima. Jaanuari keskmine õhutemperatuur on –14,7 ja augusti keskmine õhutemperatuur on 20,5 kraadi. Aasta keskmine temperatuur on 4,9 kraadi. Численность постоянного населения Российской Федерации по муниципальным образованиям на 1 января 2023 года Primorje krai meteostatistika[alaline kõdulink] Ussuriiski koduleht
FC Memmingen

FC Memmingen (saksa keeles ametlikult FC Memmingen 07 Verein für Leibesübungen) on jalgpalliklubi Memmingenis. Mängib alates hooajast 2012/13 Regionalliga Bayernis.
Marcelo Ebrard

Marcelo Luis Ebrard Casaubón (sündinud 10. oktoobril 1959 Méxicos) on Mehhiko poliitik, ta oli aastatel 2015–2018 Rahvusliku Taassünni Liikumise erakonna liige. Ta on 1. detsembrist 2018 Mehhiko välisminister. Ta on sündinud aastal 1959 Méxicos prantsuse emigrantide (pärit Barcelonnette'ist) perekonnas. Ta on saanud El Colegio de Méxicost rahvusvaheliste suhete bakalaureuse kraadi ning spetsialiseerunud avaliku halduse ja planeerimise valdkonnale Prantsusmaal École nationale d'administrationis.
Giedraičiai vald

Giedraičiai vald (leedu keeles Giedraičių seniūnija) on 2. järgu haldusüksus (vald) Leedus Molėtai rajooni territooriumil. Valla pindala on 175 km². 2011. aasta seisuga elas seal 2034 inimest. Valla keskus on Giedraičiai alev, kus aastal 2011 oli 684 elanikku. Vallamaja asub aadressil Vilniaus g. 26. Vallavanem on Vytautas Valansevičius. Lisaks küladele on vallas ka mõned huutorid Molėtų rajono savivaldybė. vaadatud 12.11.2019. 2011 m. surašymas. Lietuvos statistikos departamentas, vaadatud 23.03.2019.
Galuonis

Galuonis on järv Leedus Molėtai rajoonis. Järv asub Utena rajooni piiril Suginčiaist külast kaksteist kilomeetrit ida pool ja jääb Labanorase regionaalparki. Galuonis kuulub Nemunase vesikonda. Väljavooluks on 30 meetri pikkune Aisetase järve suubuv oja. Kaldad on valdavalt madalad ja soostunud, enamasti metsased. Järves on seitse saart: Brastasalė 2,89 ha, Vajuonsalė 1,7 ha, Mergasalė 0,64 ha, Kazlinka 0,56 ha, Pašiuka 0,43 ha ja 2 nimetut saarekest (0,04 ha ning 0,02 ha). Kaldajoone pikkus on 13,22 kilomeetrit, koos saartega 16,66 kilomeetrit. Järve kallastel asuvad Pagaluonė, Pagraužė ja Pavajuonise külad. Lõunapoolsem osa on madal ja sügavus ei ületa viit meetrit, põhjaosa on sügavam. Järve nimi on tuleneb tõenäoliselt selle sügavusest, mida tähistab eesliide gal-. Galuonis. Tarybų Lietuvos enciklopedija, Kd. 1 (A-Grūdas). – Vilnius: Vyriausioji enciklopedijų redakcija, 1985. 568 lk. Aleksandras Vanagas. Lietuvių hidronimų etimologinis žodynas. 105 lk. – Vilnius: Mokslas, 1981
Artjom

Artjom on linn Venemaal Primorje krais. Linn asub Vladivostokist 38 km kirde pool (maanteed mööda). Artjom rajati 1924. aastal. Linn aastast 1938. Linnas on mööblivabrik ja söekaevandused, mis on peaaegu ammendatud. Linna lähedal asub Vladivostoki lennujaam. 2004 liideti linnaga kolm alevit (Artjomovski, Zavodskoi ja Uglovoje). Linna haldusalasse kuuluvad ka mõned külad. Linnas on parasvöötme mussoonkliima. Jaanuari keskmine õhutemperatuur on –13,6 ja augusti keskmine õhutemperatuur on 20,9 kraadi. Aasta keskmine temperatuur on 5,3 kraadi. Численность постоянного населения Российской Федерации по муниципальным образованиям на 1 января 2023 года Primorje krai meteostatistika[alaline kõdulink] http://www.artemcity.ru/
Selee keel

Selee keel (varem ka bale keel ja santrokofi keel) on peamiselt Ghanas kõneldav kvaa keel, mis kuulub naa-togo rühma. Selee keelt räägib umbes 6000 inimest. http://www.eki.ee/knab/lgv/nkk.htm http://www.endangeredlanguages.com/lang/6039 https://glottolog.org/resource/languoid/id/sele1249
Rain Seepõld

Rain Seepõld (sündinud 1. augustil 1989) on eesti ultrajooksja ja rogainija, maailmameister. 2008. aastal lõpetas ta Tallinna 32. Keskkooli. Hiljem on lõpetanud Tallinna Ehituskooli. 2019. aastal Hispaanias Püreneede mäestikus peetud rogaini maailmameistrivõistlustel võitis ta koos Timmo Tammemäega kuldmedali. Ta oli 2018. aasta suvel kultuuriprogrammi Eesti Vabariik 100 ürituste raames korraldatud ja Guinnessi rekordina kinnitatud 100 x 10 km teatejooksu võistkonna liige. Ta on Hindrek Meri tütrepoeg. "Tallinna 32. Keskkooli vilistlaste nimekirjad". Originaali arhiivikoopia seisuga 15. veebruar 2016. Vaadatud 13. novembril 2019. Marathon100.ee Rain Seepõld - Ole see muutus, mida tahad maailmas näha! (02.04.2014) Eestlased võitsid rogaini MMil kulla. Postimees, 29. juuli 2019 Jooksja.ee Timmo Tammemäe ja Rain Seepõld tulid rogaini maailmameistriteks Guinness World Records. Fastest relay 100 x 10 kilometres Rekord on ametlik! EV100 Guinnessi rekordi jooksu tulemus sai ametliku kinnituse. Delfi Sport, 21.01.2019
Eesti lühilugude ajakiri

ELLA: Eesti lühilugude ajakiri oli Eesti kirjandusajakiri, mis peamiselt avaldas noorte autorite loomingut. Ajakirja andis välja MTÜ Villane Raamat koostöös Eesti Trükimuuseumiga. Avanumber ilmus veebruaris 2014. ELLA peatoimetaja oli Marianne Lind. Paralleelselt ilmus ka ingliskeelne väljaanne JESS: Journal of Estonian Short Stories, milles avaldati Eesti autorite ingliskeelset proosat. ELLA kaasautorid on olnud Mihkel Seeder, Mari Tammar, Piret Saul-Gorodilov, Kaarel Mihk, Raido Alberg, Erki Lind, Lisandra Sirel. Sandra Saulil ja James Baxenfieldil tekkis teineteisest sõltumatult soov hakata välja andma Eesti kirjandust käsitlevat ajakirja. Jamesil, kes leidis, et Eesti autorite looming inglise keeles on raskesti kättesaadav, tekkis idee rajada inglise keelne ajakiri, mis keskendub Eesti kirjandusele. Samal ajal plaanis uut kirjandusajakirja Sandra Saul. Koostöös loodi mittetulundusühing Villane Raamat, mis vastutas sõsarajakirjade ELLA (Eesti lühilugude ajakiri) ja JESS (Journal of Estonian Short Stories) väljaandmise eest. Ajakiri oli plaanitud ilmuma kaks korda aastas. Tutvustav avanumber ilmus veebruaris 2014, kus ilmus kuus algset lühilugu kuuelt autorilt. Teine number ilmus sama aasta septembris ja lisaks algupärastele tekstidele sisaldas see ka Jaan Oksa loomingut. Vähese lugejahuvi ja rahaliste raskuste tõttu lõpetati ELLA (ning JESSi) väljaandmine pärast teist numbrit. Made in Kastani
Barclay Tower

Barclay Tower on 178 meetri kõrgune pilvelõhkuja, mis asub Lower Manhattani naabruskonnas TriBeCa, Woolworth Buildingust üle tänava.  Barclay Tower – pildid, videod ja helifailid Wikimedia Commonsis Ametlik koduleht
Rõbinsk

Rõbinsk on linn Venemaal Jaroslavli oblastis, Rõbinski rajooni keskus. Asub Volga jõe ääres, Šeksna jõe suudmes Rõbinski veehoidla lõunakaldal. Rõbinsk on varasemaid slaavlaste asulaid Volga kaldal, seda on mainitud juba 1071. aastal nimega Ust-Šeksna. 1777. aastal sai linnaõigused ja 1778. aastal nimetati Rõbinskiks. Aastatel 1946–1957 oli linna nimi Štšerbakov ja 1984–1989 Andropov. Rõbinsk on suusaspordikeskus. Alates 2006. aastast peetakse seal murdmaasuusatamise maailma karikasarja etappi. Linna lähedal asub Rõbinski hüdroelektrijaam. http://www.gks.ru/free_doc/doc_2017/bul_dr/mun_obr2017.rar Rõbinski linnavalitsuse koduleht (vene keeles)
33 Thomas Street

33 Thomas Street on 170 meetri kõrgune pilvelõhkuja, mis asub Lower Manhattani naabruskonnas Civic Center. See ilma akendeta ehitis on funktsioonilt telekommunikatsiooni keskus, mis peaks vastu pidama tuumaplahvatusele.  33 Thomas Street – pildid, videod ja helifailid Wikimedia Commonsis
Euroopa juunioride meistrivõistlused males

Euroopa juunioride meistrivõistlused males (inglise keeles European Junior Chess Championship) olid kuni 20-aastaste maletajate Euroopa meistrivõistluste turniir males. Turniiri võitjast sai Euroopa juunioride meister. Aastatel 1962–1970 korraldati Groningenis igal aastal Niemeyeri turniir alla 20 aasta vanustele maletajatele. Selle võitjat loeti mitteametlikuks Euroopa juunioride meistriks. 1970. aastal muutis Rahvusvaheline Maleliit (FIDE) Groningeni turniiri ametlikuks Euroopa juunioride meistrivõistlusteks. Groningenis peeti neid edasi kuni 1986. aastani, aastatel 1987–1990 toimusid need Arnhemis. Seejärel toimumispaigad vaheldusid. 1998. aastal peeti meistrivõistlused Tallinnas. 1977. aastast hakati naismaletajatele eraldi turniire korraldama. Viimast korda peeti Euroopa juunioride esivõistlused 2002. aastal Bakuus. Kuni 18-aastaste maletajate Euroopa meistrivõistlusi korraldatakse alates 1994. aastast. Mitteametlikuks Euroopa juunioride meistriks on tulnud teiste seas Robert Hübner (1965), Mihhail Šteinberg (1967), Anatoli Karpov (1968), Rafael Vaganjan (1969) ja Zoltan Ribli (1969, 1971). Ametlikuks Euroopa juunioride meistriks on tulnud teiste seas Gyula Sax (1972), Oleg Romanišin (1973), John Nunn (1975), Jaan Ehlvest (1983), Valeri Salov (1984), Aleksandr Halifman (1986), Vassõl Ivantšuk (1987), Boriss Gelfand (1988, 1989), Rune Djurhuus (1991), Aliaksiej Aliaksandraŭ (1992), Juryj Šulman (1995), Levon Aronjan (1998) ja Zviad Izoria (2001, 2002). Euroopa naisjuunioride meistriks on tulnud teiste seas Nana Ioseliani (1979, 1980), Ildikó Mádl (1985, 1987), Nino Hurtsidze (1992), Maria Velcheva (1995), Sofiko Tkešelašvili (1997, 1998), Regina Pokorná (1999) ja Zeynəb Məmmədyarova (2002). Euroopa meistrivõistlused males Euroopa noorte meistrivõistlused males Juunioride maailmameistrivõistlused males
Karel Opočenský

Karel Opočenský (7. veebruar 1892 Most – 16. november 1975 Praha) oli tšehhi maletaja, malekohtunik ja maleliteraat, rahvusvaheline meister (1950), rahvusvaheline arbiiter (1951). Opočenský oli kolmekordne Tšehhoslovakkia (1927, 1929, 1938) ja 1944. aasta Böömi- ja Määrimaa Riigiprotektoraadi malemeister. Ta esines Tšehhoslovakkia võistkonna koosseisus kolmel maleolümpial (1931, 1933, 1935). Juulis 1937 mängis ta Pärnu turniiril kus jäi kaheksa osavõtja seas kuuendaks. Augustis 1937 maleolümpial Varssavis (1937), kus Tšehhoslovakkia sai viienda koha, mängis ta teisel laual (esimesel laual esines Salo Flohr). Maleolümpial Buenos Aireses (1939), kus Saksamaa võitis, esines Opočenský viiendaks tulnud Böömi- ja Määrimaa Riigiprotektoraadi võistkonna esimesel laual. 1942. aastal sai ta Prahas peetud turniiril 4.–5. koha (võitsid Aleksandr Alehhin ja Klaus Junge). 1946. aastal mängis ta Londonis toimunud turniiril, kus tuli neljandaks ja Šveitsis Arbonis peetud turniiril, kus jagas Daniel Yanofsky ja Luděk Pachmaniga esikohta. 1950. aastal võttis Rahvusvaheline Maleföderatsioon (FIDE) kasutusele rahvusvahelise meistri nimetuse. Opočenský oli üks neist, kes sai selle nimetuse kohe samal aastal. Opočenský tegutses ka malekohtunikuna. Ta oli MM-tiitlimatšide (1951, 1954), Helsingi maleolümpia (1952) ja Zürichis toimunud pretendentide turniiri (1953) peakohtunik.  Karel Opočenský – pildid, videod ja helifailid Wikimedia Commonsis
Javits Federal Office Building

Javits Federal Office Building on 179 meetri kõrgune pilvelõhkuja, mis asub Lower Manhattani naabruskonnas Civic Center. 41 korrusega modernses hoones asub näiteks Föderaalse Juurdlusbüroo New Yorgi harukontor.  Javits Federal Office Building – pildid, videod ja helifailid Wikimedia Commonsis
Noginsk

Noginsk on linn Venemaal, Moskva oblastis. Asub Kljazma jõe ääres, Moskvast 46 km idas. Linn on asutatud 1389. aastal Rogoži külana. 1781–1930 oli linna nimi Bogorodsk. Noginsk on tekstiilitööstuse keskus. http://www.gks.ru/doc_2010/region/town.rar Q127260450 Koduleht
Drell

Drell ehk drellriie on liitkangas, mis on saadud lõime- ja koepindse toimse või lõime- ja koepindse atlassi ühendamisel. Kanga välimusele on tüüpiline sissekootud võrestik- või triibustikmuster ja kumbagi tüüpi pinnad säilitavad selgesti eristatavana oma siduse. Reeglina on drellriie tugev ja paks, võib olla puuvillane, linane või tehiskiust, ka villane. Drellriiet võib käsitleda kui väga lihtsa geomeetrilise mustriga damasti. A. Tervonen. Kangad. Argo, 2016 "Arhiivikoopia". Originaali arhiivikoopia seisuga 13. november 2019. Vaadatud 13. novembril 2019.{{netiviide}}: CS1 hooldus: arhiivikoopia kasutusel pealkirjana (link)
45 Broad Street

45 Broad Street on 365,8[viide?] meetri kõrgune pilvelõhkuja, mis on küll projekteeritud, kuid mitte veel valmis ehitatud Lower Manhattani Financial Districti naabruskonnas. 68-korruselisena on see projekteeritud üheks maailma kõrgemaks tornelamuks. Hoonet hakati ehitama 2017. aastal, kuid 2020. aasta seisuga on ehitus külmutatud.
220 Central Park South

220 Central Park South on 290,2 meetrine pilvelõhkuja, mis asub USA-s New Yorgis Midtown Manhattanil. Tegu on maailma ühe kõrgeima tornelamuga, sel on 70 korrust.  220 Central Park South – pildid, videod ja helifailid Wikimedia Commonsis
Habutai

Habutai ehk habotai (jaapani keeles 羽二重 habutae) on labase sidusega kerge, pehme ja libeda pealispinnaga siidkangas, mille valmistamise traditsioon on pärit Jaapanist, kuid mida tehakse tänapäeval ka Hiinas. Traditsiooniliselt kasutati seda kimono voodrite valmistamiseks, kuid tänapäeval kasutatakse habutaikangast igasuguste kergete rõivaste (suvepluusid, pesu jt) õmblemiseks. Habutaikangas ei tõmbu märjaks saades kokku ja see on hõlpsasti värvitav (kasutatakse siidimaalis). A. Tervonen. Kangad. Argo, 2016 http://viltimine.weebly.com/kangas.html https://kunstjahobi.ee/est/painting-decorating/materials/silktextile-fabrics/silk-rolls-habotai-08-width-92cm.html
SKEMA Business School

SKEMA Business School on Euroopa äriülikool, mille linnakud asuvad Lille'is, Suresnes'is, Sophia Antipolisis, Suzhou Shis, Belo Horizontes ja Kaplinnas.. See asutati 2009. aastal. Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehed ja poliitikud, nt Alain Dinin (Nexityi tegevjuht) ja Jean-Philippe Courtois (Microsofti tegevjuht). Sun, sea and school Avec l'AMBA, Skema décroche la triple accréditation Ametlik koduleht
Luděk Pachman

Luděk Pachman (saksa keeles Ludek Pachmann; 11. mai 1924 Bělá pod Bezdězem – 6. märts 2003 Passau) oli Tšehhoslovakkia ja Saksamaa maletaja, maleliteraat ja poliitaktivist, rahvusvaheline suurmeister (1954). 1943. aastal Prahas toimunud turniiril, mille võitis Aleksandr Alehhin (Paul Keres tuli teiseks), sai Pachman 9. koha. 1946. aastal tuli ta Tšehhoslovakkia malemeistriks. Pachman oli seitsmekordne Tšehhoslovakkia meister (1946, 1953, 1957, 1959, 1961, 1963, 1966) ja mängis Tšehhoslovakkia võistkonna koosseisus kaheksal maleolümpial (1952–1966). 1950. aastal võttis Rahvusvaheline Maleföderatsioon (FIDE) kasutusele suurmeistri ja rahvusvahelise meistri nimetuse. Pachmanile anti 1950. aastal rahvusvahelise meistri nimetus. Suurmeistriks sai ta 30-aastaselt 1954. aastal. Ta mängis kuuel maailmameistrivõistluste tsoonidevahelisel turniiril (1948, 1952, 1955, 1958, 1964, 1976). Parima tulemuse sai Pachman 1958. aastal Portorožis (21 osavõtjat), kus ta jagas 7–11. kohta (kuus paremat pääses pretendentide turniirile). Pachman oli Praha kevade aktiivne osaline. Pärast Nõukogude Liidu vägede sissetungi hoiti teda poolteist aastat vangistuses. 1972. aastal lubati tal emigreeruda Lääne-Saksamaale. Pärast seda, kui 1976. aastal võeti temalt Tšehhoslovakkia kodakondsus, hakkas ta esindama rahvusvahelistel malevõistlustel Saksamaa Liitvabariiki. 1978. aastal tuli ta Lääne-Saksamaa malemeistriks. Pärast sametrevolutsiooni külastas Pachman korduvalt Tšehhi Vabariiki.  Luděk Pachman – pildid, videod ja helifailid Wikimedia Commonsis
Gagaat

Gagaat (nimetus on antud Lüükia linna Gagas järgi), ka pigisüsi on fossiilse söe pigimust läikiv poleeritav erim, mida kasutatakse vääriskivina ehetes ja iluasjakeste valmistamiseks, sellest on tehtud helmeid ja nööpe. Koostiselt on gagaat bituumenist läbi imbunud fossiliseerunud puit, mida leidub pruunsöelt kivisöele ülemineku faasis söelademetest. Gagaati leidub enim Whitby lähedal Inglismaal ja Põhja-Hispaanias Astuurias. Väiksemaid leiukohti on Prantsusmaal, Saksamaal, Tšehhis, Slovakkias, Itaalias, Portugalis, Kanadas ja Ameerika Ühendriikides. Välimuselt sarnaneb gagaat oonüksi või musta turmaliiniga. Nagu pärl, vääriskorall ja merevaik kuulub gagaat orgaanilise päritoluga ehtekivide hulka. Gagaadist esemeid on leitud juba esiaja hauapanustena. Seda on leitud ka näiteks Briti saartel asuvaist rooma asundustest, kust gagaatesemeid saadeti Rooma. Kuninganna Victoria aegsel Inglismaal oli tavaks teha leinarõivastuse juurde kuuluvad ehted mustast gagaadist. Gagaadi imitatsioonidena loodi 19. sajandil ja 20. sajandi alguses tehismaterjalid eboniit ja bakeliit. Gagaaditükk ja lihvitud gagaadipalad Medusa pead kujutav ovaalne gagaadist ripats aastaist 43–410 Gagaadist leinapross 19. sajandist Väike õigekeelsus-sõnaraamat. 8. trükk. 1945 "Arhiivikoopia". Originaali arhiivikoopia seisuga 13. november 2019. Vaadatud 13. novembril 2019.{{netiviide}}: CS1 hooldus: arhiivikoopia kasutusel pealkirjana (link) http://cameo.mfa.org/wiki/Jet http://www.karrer-edelsteine.de/Lexikon/Gagat.htm Värv kui sümbol. - Värvusõpetus. - Õppematerjalid. Pärnumaa Kutsehariduskeskus K. Korol. Plastik kui imiteerija. - Eesti Rahva Muuseumi ajaveeb Gagat oder Jet. – Edelstein-Knigge von Prof. Leopold Rössler Jet. – Conservation and Art Materials Encyclopedia Online (CAMEO)
Jeanine Áñez

Jeanine Áñez Chávez (sündinud 13. augustil 1967 Trinidadis Boliivias) on Boliivia jurist ja poliitik. Ta oli aastatel 2010–2019 Boliivia Senati (Boliivia parlamendi ülemkoja) liige ja asespiiker. Ta oli 12. novembrist 2019 kuni 8. novembrini 2020 Boliivia presidendi kohusetäitja. Ta oli 22. jaanuarist 2010 kuni 11. novembrini 2019 Boliivia Senati (Boliivia parlamendi ülemkoja) liige; aastal 2019 sai ta Boliivia Senati teiseks asespiikriks. 12. novembril sai ta 2019 Boliivia presidendi kohusetäitjaks. Jeanine Áñez Chávez
Velvet

Velvet (inglise laensõna, mis tähendab sametit; keskladina sõnast velvetum < ladina villus 'tokerjas karv') ehk pesusamet on karustusega kangaste hulka kuuluv puuvillane kangas, mille karustus kulgeb pinnal reljeefsete pikitriipudena. Võib olla ühevärviline või trükimustriline. Puuvillane pesusamet Velvetpükste detail tõmblukkude ja kanditud taskutega Veebilehtedel ja müügitrükistel võivad kangaste tootjad ja vahendajad kasutada pesusameti eestikeelse nimetuse asemel ingliskeelseid sõnu cord või corduroy. https://www.eki.ee/dict/vsl/index.cgi?Q=velvet&F=M&C06=et A. Tervonen. Kangad. Argo, 2016 "Arhiivikoopia". Originaali arhiivikoopia seisuga 13. november 2019. Vaadatud 13. novembril 2019.{{netiviide}}: CS1 hooldus: arhiivikoopia kasutusel pealkirjana (link)
Ahvide planeet

"Ahvide planeet" (La planète des singes) on Pierre Boulle'i romaan. See ilmus originaalis 1963 ja eesti keeles 1973. aastal Lennart Meri tõlkes "Mirabilia" sarjas. Osaliselt põhineb raamatul 1968. aastal loodud film "Ahvide planeet", mille järgi 2001. aastal lavastati filmi uus versioon. Pierre Boulle. Ahvide planeet, Tallinn: Eesti Raamat 1973, tõlkinud Lennart Meri, Leili-Maria Kase järelsõnaga "Ahvide planeet". 2. trükk. Sari Eesti Päevalehe romaaniklassika, nr 68, Mediasat Group / Madrid ja Eesti Päevaleht / Tallinn, 2008 Jüri Talvet, Pierre Boulle "Ahvide planeet" – Eesti Päevaleht, 27. juuni 2008, lk 24
Frotee

Frotee (prantsuse keeles frotté 'hõõrutud') on aasalise sidusega puuvillkangas, mida iseloomustab mahulisus ja väga hea niiskuse imamise võime. Kangast valmistatakse käterätikuid ja vabaajarõivaid, mis on soojad ega kortsu kergesti. Froteekangast võib kahjustada kuumas õhus ülekuivamine, mille tõttu niiskuse imamise võime halveneb. Aasaline sidus (nimetatakse ka froteesiduseks) koosneb ühest koe- ja mitmest lõimesüsteemist. Üks lõim moodustab põhisiduse ja teised moodustavad kanga ühele või mõlemale pinnale aasad. Lõime aasad võivad ületada ühe või mitu koelõnga. Froteekäterätikud Froteekanga pind lähivaates Naine froteehommikumantlis A. Tervonen. Kangad. Argo, 2016
Bad Ischl

Bad Ischl (baieri keeles Bod Ischl) on kuurortlinn Austrias Ülem-Austria liidumaal Trauni jõe ääres. See on Salzkammerguti piirkond keskus. Linnas asub Kaiservilla, mis oli Austria-Ungari keisri Franz Joseph I ja keisrinna Elisabethi suveresidents. 2024. aastal sai Bad Ischlist Grazi (2003) ja Linzi (2009) järel kolmas Euroopa kultuuripealinn Austrias. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.  Bad Ischl – pildid, videod ja helifailid Wikimedia Commonsis